Forskjellen mellom bekymring og årvåkenhet

Vi vet jo alle hvordan det er å bekymre seg, særlig om du har barn og ikke har helt oversikt på hva som skjer.

Hvordan skal vi forholde oss til livets mange utfordringer, når det kommer til usikkerhet, uro, og uforutsette ting som kommer opp?

Guds ord er veldig klar på at vi ikke skal bekymre oss for noe, men samtidig vet jo Gud om at vi bekymrer oss, i mindre eller større grad i gjennom livet. 

Jeg husker fra Marion og jeg fikk vårt første barn, at jeg bestemte meg for at samme hva som skjedde smått eller stort, skulle vi be til Jesus, og i Jesu navn. 

Alt fra små skrammer Emily pådro seg, eller mareritt og voksesmerter. På den måten opplevde barna at vi som voksne hadde en levende tro på Jesus, samtidig som vi alltid erfarte at Gud løste problemene for oss, når vi la det på ham.

For min egen del har jeg erfart at jo mer jeg taler i tunger, søker han som har omsorg for meg, og legger alle ting på ham, jo mindre bekymringer får jeg. Det betyr ikke at jeg ikke er bevist på hva som skjer rundt meg. Det er akkurat som jeg vet på forhånd hva jeg skal gjøre, og hva jeg skal si i forskjellige situasjoner. Det skifter fra bekymring til årvåkenhet, og en slags ro som jeg ellers ikke hadde hatt. 

På denne måten kan vi skifte ut bekymringer over til årvåkenhet, slik at vi opplever at vi er over situasjoner, og ikke under. Jeg tror det er dette overnaturlige livet Gud ønsker for oss alle som tror. At når djevelen forsøker å stjele ordet, og sannheten om at vi er Guds barn, da står vi på ordet og sannheten, og er alltid beredt. Husk. Djevelen begynner alltid med å stjele Guds ord fra deg, slik at det ikke bærer frukt. 
Minn deg selv på dette. Jeg er fri til å be høyt for barna mine, og fortelle dem om hvem Gud er. Jeg er fri til å ikke bekymre meg, når jeg legger alle ting på ham. Gud har den aller beste planen for ditt liv, og har til og med talt alle dine hårstrå på hodet. Skulle vi ikke da stole på at han vi gi oss det vi ber han om? Når du ber om en fisk, vil han da gi deg en slange? Nei, han vet hva vi trenger før vi ber han om det, men vi trenger å legge det på ham.

Amen